Jewellery
దిగజారిన పసిడి దిగుమతులు
న్యూఢిల్లీ: బంగారం దిగుమతులు గణనీయంగా తగ్గాయి. గత ఏడాది 29.31 బిలియన్‌ డాలర్లు దిగుమతులు జరిగితే ఈ ఏడాది 32.7శాతం దిగజారి 19.74 బిలియన్‌ డాలర్లు మాత్రమే జరిగాయి.దీనివల్ల కరెంటుఖాతా లోటుపై కొంతమేర తగ్గే అవకాశం లేకపోలేదు. అంతర్జాతీయంగాను, దేశీయ మార్కెట్లలో ధరలు ఆశించినంతగా లేకపోవడంతో దిగుమతులపై ప్రభావం చూపించిందని చెపు తున్నారు. వీటికితోడు పెద్దనోట్ల రద్దుకారణంగా నగదుసంక్షోభం మరికొంతకారణం అయిందని నిపుణుల అంచనా. దీనివల్ల దిగుమతుల రవాణాకు పెద్ద అంతరాయం కలిగిం ది.
బంగారం దిగుమతులు 30శాతం దిగజారి జనవరినెలలో 2.04 బిలియన్‌ డాలర్లుగా ఉన్నాయి. అంతకుముందు ఏడాది ఇదేకాలంలో 2.91 బిలియన్‌ డాలర్లుగా నిలిచిన సంగతి తెలిసిందే. దిగుమతులు తగ్గడం వల్ల వాణిజ్యలోటు 86.38 బిలియన్‌ డాలర్లుగా ఉంది. అంతకుముందు ఏడాది ఏప్రిల్‌-జనవరి మధ్యకాలంలో 107.74 బిలియన్‌ డాలర్లు ఉన్న లోటు గణనీయంగా తగ్గింది. పూర్తి సంవత్స రానికిగాను కరెంటుఖాతాలోటు 22.1 బిలియన్‌ డాలర్లుగా ఉంది. లేదా జిడిపిలో 1.1శాతంగా నిలిచింది. 2014-15లో జిడిపిలో 1.3 శాతం లేదా 26.8 బిలియన్‌ డాలర్లుగా ఉంది. పరిమాణం పరంగా బంగారం దిగుమతులు ఏప్రిల్‌, జూలై కాలంలో 60 టన్నులకు తగ్గాయి. ఏడాది క్రితం 250 టన్నుల నుంచి గణనీయంగా తగ్గాయి. 2015-16లో భారత్‌ 650 టన్నుల బంగారం దిగుమతి చేసుకుంది. నవంబరునెలలో 100 టన్నులు దిగుమతి చేసుకుంది. నగదు సంక్షోభం కారణంగా అమ్మకాలు పడిపోయాయి. నిపుణుల అంచనాల ప్రకారం గ్రామీణ డిమాండ్‌ నోట్ల రద్దు కారణంగా విఘాతం కలిగింది. అలాగే నగదు విత్‌డ్రా పరిమితులపైనా ఆంక్షలు ఉండటం వల్లనే కొనుగోళ్లు పడిపోయాయి.ఈ ప్రభావం దిగుమతులపై చూపించినట్లు నిపుణుల అంచనా.